Noni Madueke

Chukwunonso Tristan Madueke (tuntud kui Noni Madueke; sündinud 10. märtsil 2002 Barnetis) on Inglise jalgpallur, kes mängib poolkaitsjana Premier League klubis Chelsea.

Aastatel 2011–2014 kuulus ta Crystal Palace'i ja 2014–2018 Tottenham Hotspuri noortesüsteemi. Seejärel liitus ta Hollandi klubiga PSV Eindhoven. PSV põhimeeskonnas debüteeris ta Hollandi kõrgliigas 19. jaanuaril 2020 mängus VVV-Venlo vastu. Klubi põhimeeskonnas hakkas püsivalt mängima järgmisel hooajal. Esimese värava Hollandi kõrgliigas lõi ta 19. septembril 2020 mängus FC Emmeni vastu. Hooajal 2020/21 lõi Madueke Hollandi kõrgliigas kokku seitse väravat.

2023. aasta jaanuaris sõlmis ta seitsme ja poole aasta pikkuse lepingu Londoni Chelsega. Ülemineku summa oli hinnanguliselt 28,5 miljonit naelsterlingit. Esimese värava lõi ta Chelsea meeskonnas 2. mail 2023 Inglismaa kõrgliigamängus Arsenali vastu.

 Saavutused 
PSV Eindhoven
KNVB beker: 2021–22
Johan Cruijff Schaal: 2021

 Viited 

Kategooria:Inglismaa jalgpallurid
Kategooria:PSV Eindhoveni mängijad
Kategooria:Chelsea FC mängijad
Kategooria:Premier League'i mängijad
Kategooria:Sündinud 2002